
ΠΡΟΕΔ ΡΙΚΑ ΔΙΑΤΑ ΓΜΑΤΑ 

( 1 ) 

Έγκριση σύστασης του κοινωφελούς ιδρύματος με την 
επωνυμία «ΚΛΗΡΟΔΟΤΗΜΑ ΓΕΩΡΓΙΟΥ ΣΤΕΦ. ΠΑΡ- 
ΠΑΡΙΑ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις από 29.7.1976 και 18.7.1978 διαθήκες του Γε¬ 
ωργίου Στ. Παρπαρία. που δημοσιεύθηκαν με τα αριθ. 
557/7.2.1985 και 558/7.2.1985 πρακτικά του Μον. Πρω¬ 
τοδικείου Αθηνών αντίστοιχα, με τις οποίες συστήθηκε 
κοινωφελές ίδρυμα με την επωνυμία «ΚΛΗΡΟΔΟΤΗΜΑ 
ΓΕΩΡΓΙΟΥ ΣΤ. ΠΑΡΠΑΡΙΑ» και με έδρα τη Ζάκυνθο. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 9.4.1996 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. 411 /24.1.1996 απόφαση του Πρωθυπουρ¬ 


γού και του Υπουργού Οικονομικών, με την οποία ανατέ¬ 
θηκαν αρμοδιότητες Υπουργού Οικονομικών στους Υφυ¬ 
πουργούς Οικονομικών (58/29.1.1996 τ. Β’). 

Με πρόταση του Υπουργού Εθνικής Παιδείας και θρη¬ 
σκευμάτων και του Υφυπουργού Οικονομικών, αποφασί¬ 
ζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΚΛΗΡΟΔΟΤΗΜΑ ΓΕΩΡΓΙΟΥ ΣΤΕΦ. 
ΠΑΡΠΑΡΙΑ», η οποία έγινε από το Γεώργιο Στ. Παρπαρία 
με τις από 28.7.1976 και 18.7.1978 ιδιόγραφες διαθήκες 
αυτού, που δημοσιεύθηκαν με τα αριθ. 557/7.2.1985 και 
558/7.2.1985 πρακτικά του μον. Πρωτοδικείου Αθηνών 
αντίστοιχα. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ- 
γών Οικονομικών και Εθνικής Παιδείας και θρησκευμάτων 
και διέπεται από τις διατάξεις των παραπάνω συστατικών 
του πράξεων, του παρακάτω οργανισμού, του Α.Μ. 2039/ 
1939 και των διαταγμάτων που εκδόθηκαν ή θα εκδο- 
θούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία (13) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελού ιδρύματος με 
την επωνυμία «ΚΛΗΡΟΔΟΤΗΜΑ ΓΕΩΡΓΙΟΥ ΣΤΕΦ. ΠΑΡ- 
ΠΑΡΙΑ» 

Άρθρο 1. 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΚΛΗΡΟΔΟ¬ 
ΤΗΜΑ ΓΕΩΡΓΙΟΥ ΣΤΕΦ. ΠΑΡΠΑΡΙΑ », που συοτήθηκε 
από το Γεώργιο Στ. Παρπαρία, με τις από 29.7.1976 και 
18.7.1978 ιδιόγραφες διαθήκες του, που δημοσιεύθηκαν 
με τα αριθ. 557/7.2.1985 και 558/7.2.1985 πρακτικά του 
Μον. Πρωτοδικείου Αθηνών αντίστοιχα, αποτελεί νομικό 
πρόσωπο ιδιωτικού δικαίου και διέπεται από τις διατάξεις 
των παραπάνω συστατικών πράξεων, του παρόντος 
οργανισμού, του Α.Ν. 2039/1939, όπως κάθε φορά 
ισχύει ο νόμος αυτός και των διαταγμάτων που εκδόθη- 

καν ή θα ε-δοθούν οε εκτέλεση του νόμου τούτου. 

2. Έδρα του ιδρύματος είναι η Ζάκυνθος. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος, την έδρα και το έτος έγκρισης της σύστασής 
του. 

Άρθρο 2. 

Σκοπός. 

Σκοπός του ιδρύματος είναι η χορήγηση υποτροφιών σε 
άριστους και οικονομικά αδύνατους απόφοιτους των Λυ¬ 
κείων Ζακύνθου, καταγόμενους από τη Νήσο Ζάκυνθο, 
για τη συνέχιση των σπουδών τους στην τριτοβάθμια εκ¬ 
παίδευση. 

Άρθρο 3. 

Περιουσία - Πόροι. 

1. Η περιουσία του Ιδρύματος αποτελείται από: 

α) Έντοκα γραμμάτια Ελληνικού δημοσίου συνολικού 
ύψους 148.1(Χ).(Χ)0 δραχμών. 

β) Ομόλογα ΕΤΒΑ ονομαστικής αξίας 288.400.000 
δραχμών λήξεως 30.6.1996, πλέον τόκων. 

γ) Ποσό 9.848.736 δραχμών κατατεθειμένο στον αριθ. 
002 01 037798 λογαριασμό της Αγροτικής Τράπεζας. 

δ) Το προϊόν της εκποίησης της οικοσκευής του δια¬ 
θέτη. 

ε) Οποιοδήποτε άλλο περιουσιακό στοιχείο βρεθεί ν' 
ανήκει στην κινητή περιουσία του διαθέτη - ιδρυτή. 

2. Το συνολικό ποσό των παραπάνω περιουσιακών στοι¬ 
χείων θα διατεθεί για την αγορά προσοδοφόρου ακινήτου 
ή ακινήτων στην ευρύτερη περιοχή της Αθήνας ή της Ζα¬ 
κύνθου. 

3. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

Υ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οιουδήποτε φυσι¬ 
κού ή νομικού προσώπου προς αυτό. 

Άρθρο 4. 

Διοίκηση. 

1. Το ίδρυμα διοικείται από τριμελές Διοικητικό Συμβού¬ 
λιο που αποτελείται από τους εκάστοτε: 

α) Μητροπολίτη Ζακύνθου, €ι>ς Πρόεδρο 
β) Πρόεδρο Πρωτοδικών Ζακύνθου 
γ) Λυκειάρχη του Α' Λυκείου Ζακύνθου. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από μυστική ψηφοφορία το Γραμμα¬ 
τέα και τον Ταμία. 

3. Σε περίπτ(ύοη αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών σύμφωνα με τις διατάξεις των συστατικών 
πράξεων και του άρθρου 99 του Α.Ν. 2039/1939. 


4. Το Διοικητικό Συμβούλιο συνεδριάζει τακτικά τρεις 
φορές το χρόνο και εκτάκτως όποτε το ζητήσει ο Πρόε¬ 
δρος ή ένα από τα μέλη του, με γραπτή αίτησή τους προς 
τον Πρόεδρο, πάντοτε όμως έπειτα από πρόσκληση του 
Προέδρου. 

Το Διοικητικό Συμβούλιο, συνέρχεται υποχρεωτικά, με 
πρόταση του Προέδρου του, μέσα σε είκοσι ημέρες από 
την έκδοση των αποτελεσμάτων των γενικών εξετάσεων 
για την κίνηση της διαδικασίας επιλογής και ανάδειξης των 
υποτρόφων του ιδρύματος, σύμφωνα με τις διατάξεις του 
άρθρου 55 του Α.Ν. 2039/39, όπως τροποποιήθηκε με το 
άρθρο 10 του Ν. 1583/1985 και τις διατάξεις του από 
18.8.1941 Καν. Δ/τος (Α’ 286). 

Η επιλογή των υποτρόφων θα γίνεται με τον όρο της 
προσκόμισης βεβαίωσης ή πιστοποιητικού εγγραφής του 
σε Πνευματικό ίδρυμα τριτοβάθμιας εκπαίδευσης. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξωτών παρόντων πρέπει υποχρεωτικά να είναι ο Πρόε¬ 
δρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών. 

7. Σε περίπτοκ^η που κάποιο μέλος του Διοικητικού 
Συμβουλίου απουσιάζει αδικαιολόγητα από δύο (2) συνε¬ 
χείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τουςχωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρίοση του σκοπού του, πά¬ 
ντοτε όμως σύμφωνα με τις διατάξεις των συστατικών 
πράξεων, του παρόντος οργανισμού, του Α.Ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις διατά¬ 
ξεις των άρθρων 101 και 102 του Α.Ν. 2039/1939 και του, 
από 20.12.1939 Β.Δ/τος. 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του Ενεργητικού και του 
Παθητικού του ιδρύματος. 

β) Καθορίζει τον αριθμό των υποτρόφων και το ύψος 
των υποτροφιών ανάλογα με τα έσοδα του ιδρύματος, επι¬ 
λέγει τους υποτρόφους και αποφασίζει για κάθε θέμα που 
αφορά τη χορήγηση υποτροφιών, σύμφωνα με τις διατά¬ 
ξεις των διαθηκών, του Α.Ν, 2039/39 και του Καν. Δ/τος 
της 18.8.1941 (ΦΕΚ 286/41 τ. Α'). 

γ) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

δ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

ε) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6. 

Αρμοδιότητες Προέδρου. 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα (10) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε\ Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους, 
στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο νόμιμος αναπληρωτής του και σε περίπτωσςη 


απουσίας ή κωλύματος τούτου, άλλο μέλος του Διοικητι¬ 
κού Συμβουλίου που ορίζεται με απόφαση αυτού. 

Άρθρο 7. 

Αρμοδιότητες Γραμματέα. 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμο)ς για τις ενέργειες τούτου φέρει πά¬ 
ντοτε ο ίδιος. 

3. Το Γραμματέα, όταν απουσιάζει ή κωλύεται, αναπλη¬ 
ρώνει ο νόμιμος αναπληρωτής του. 

Άρθρο 8. 

Αρμοδιότητες Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στην παρ. 1 του άρθρου 
73 του Α.Ν. 2039/1939, όπως αντικαταστάαθθηκε με τις 
διατάξεις του άρθρου 1 παρ. 15 του Ν. 2386/96, έχοντας 
την ευχέρεια να παρακρατεί από αυτά ένα μικρό ποσό, 
που είναι αναγκαίο για την πληρωμή έκτακτων και επει- 
γουσών δαπανών του ιδρύματος, το ύψος του οποίου κα¬ 
θορίζεται με απόφαση του Διοικητικού Συμβουλίου στην 
αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία όταν απουσιάζει ή κωλύεται, αναπληρώνει 
ο νόμιμος αναπληρωτής του. 

Άρθρο 9. 

Εκλογή υποτρόφων. 

Η εκλογή και η ανακήρυξη των υποτρόφων γίνεται χωρίς 
διαγωνισμό σύμφωνα με τη συστατική πράξη του ιδρύμα¬ 
τος, τις διατάξεις του Α.Ν. 2039/1939 και του από 
18.8.1941 (Α' 286) Καν. Ζ^τος. 

Δικαίωμα υποτροφίας έχουν άριστοι και οικονομικά 
αδύνατοι μαθητές και μαθήτριες απόφοιτοι των Λυκείων 
της Ζακύνθου καταγόμενοι από τη Νήσο Ζάκυνθο για τη 
συνέχιση των σπουδών τους στην τριτοβάθμια εκπαί- 

δευση οι οποίοι διακρίνονται για το ήθος και την άριστη 
διαγωγή τους. 

Σε περίπτωση ισοψηφίας οι υπότροφοι επιλέγονται με 
κλήρωση. 

Η χορήγηση της υποτροφίας διακόπτεται, όταν συντρέ¬ 
χουν οι προϋποθέσεις που ορίζονται από τις διατάξεις των 
συστατικών πράξεων του ιδρύματος και του άρθρου 29 
του παραπάνω Καν. Δ/τος, διαπιστώνονται δε με πράξη 
του Διοικητικού Συμβουλίου του ιδρύματος το οποίο έχει 
υποχρέωση να παρακολουθεί την πορεία σπουδών των 
υποτρόφων και να αξιώνει απ’ αυτούς την υποβολή, κάθε 
έτος, αποδεικτικών στοιχείων της επίδοσής τους. 

Οι υποτροφίες καταβάλλονται στους δικαιούχους σύμ¬ 
φωνα με τις διατάξεις του άρθρου 55 του Α.Ν. 2039/39, 
όπως τροποποιήθηκε με το άρθρο 10 του Ν. 1583/1985 
και του από 18.8.1941 Καν. Δ/τος (Α' 286). 

Άρθρο 10. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουοιρίου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού Δ/ 
τος (ΦΕΚ 552/Α/22.12.1939). 

Άρθρο 11. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

β) Βιβλίο *- μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις του 
άρθρου 34 του από 18.8.1941 Καν. Δ/τος. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 


βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης του σκοπού του. 

Άρθρο 12. 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 13. 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει 
σύμφωνα με τις διατάξεις του άρθρου 118 του Α.Κ. 

2. Σε περίπτο>ση διάλυσης του ιδρύματος για οποιοδή- 
ποτε λόγο, η περιουσία του περιέρχεται σε κοινωφελές 
ίδρυμα ή άλλο φορέα κοινωφελούς χαρακτήρα για την εκ¬ 
πλήρωση παρεμφερούς σκοπού που θα καθοριστεί με 
απόφαση - κατά πλειοψηφΐα - του Διοικητικού Συμβου¬ 
λίου ύστερα από απόφαση, του Υπουργού Οικονομικών. 

Στον Υπουργό Εθνικής Παιδείας και θρησκευμάτων και 
στον Υφυπουργό Οικονομικών, αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 25 Ιουνίου 1996 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΡΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΓΕΩΡΓΙΟΣ Α. ΠΑΠΑΝΔΡΕΟΥ 

-♦- 

ΥΠΟΥΡΠΚΕΣ Α ΠΟΦΑΣΕΙΣ Α ΕΓΚΡΙΣΕΙΣ 

Αριβ. Φ.951.1/91/449097/Σ. 3151 (2) 

Καθορισμός αριθμού υπαλλήλων που θα επαναπροσληφθούν 
στο ΜΤΣ κατά το Α’ εξάμηνο 1996. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις της παρ. 10 του άρθρου 25 του Ν. 
2190/94 «σύσταση ανεξάρτητης αρχής για την επιλογή 
προσωπικού και ρύθμιση θεμάτων διοίκησης» (ΦΕΚ 28Α). 

β) Την υπ' αριθ. Φ. 951.1/ 129/ 647010/ Σ. 4591/ 
11.9.1995 κοινή απόφαση των Υπουργών Εθνικής Άμυ¬ 
νας, Οικονομικών και Προεδρίας της Κυβέρνησης με την 
οποία καθορίστηκε ο αριθμός των επαναπροσλαμβανομέ- 
νων υπαλλήλων κατά ειδικότητα για κάλυψη πάγιων και 
διαρκών αναγκών του ΜΤΣ. 

γ) Την υπ' αριθ. Φ. 951.1/ 130/ 647011/ Σ. 4592/ 
11.9.1995 απόφαση ΥΕΘΑ «σύσταση προσωποπαγών θέ¬ 
σεων στο ΜΤΣ» (ΦΕΚ 797Β). 

δ) Την ΔΙΠΙΔΔ/Α2/7497/15.3.94 εγκύκλιο του Γενικού 
Γραμματέα του Υπουργείου Προεδρίας της Κυβέρνησης. 

ε) Το με αριθ. 2042264/ 275/ 0021Β/ 1.7.1994 έγ¬ 
γραφο του Υπουργού Οικονομικών «σύνταξη χρονοδια¬ 
γράμματος επαναπροσλαμβανομένων υπαλλήλων σύμ¬ 
φωνα με τις διατάξεις του Ν. 2190/94». 

στ) Τις διατάξεις του άρθρου 27 του Ν. 2081/92 (ΦΕΚ 
154Α) με το οποίο προστέθηκε άρθρο 29Α στο Ν. 
1558/85 (ΦΕΚ 137Α). 
ζ) Τις οργανικές διατάξεις του ΜΤΣ. 
η) Τις υπηρεσιακές ανάγκες του ΜΤΣ και τις δημοσιονο¬ 
μικές δυνατότητες. 

θ) Την με αριθ. πρωτ. 20341/7.3.1996 κοινή απόφαση 
του Πρωθυπουργού και του Υπουργού Εθνικής Αμυνας 
«Ανάθεση αρμοδιοτήτων Υπουργού Εθνικής Αμυνας στον 
Υφυπουργό Εθνικής Άμυνας» (ΦΕΚ 164 Β ). 

ι) Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του προϋπολογισμού του 
ΜΤΣ 2.100.000 δρχ. περίπου για το τρέχον έτος και 
3.250.000 δρχ. για τα επόμενα έτη και ότι για το τρέχον 
έτος η σχετική πίστωση θα καλυφθεί από τις πιστώσεις 
των ΚΑΕ 0271,0259, 0523.0524 και 0912 του προϋπο¬ 
λογισμού του ΜΤΣ έτους 1996, αποφασίζουμε: 

1. Εγκρίνουμε όπως για την κάλυψη πάγιων και διαρκών 
αναγκών του Μετοχικού Ταμείου Στρατού επαναπροσλη- 
φθεί στο Ταμείο αυτό κατά το Α’ Εξάμηνο 1996, κατ’ 
εφαρμογή του άρθρου 25 του Ν. 2190/1994 ένας (1) 
πρώην υπάλληλός του, ήτοι ένας (1) ξυλουργός. 

2. Ο επαναπροσλαμβανόμενος δεν δικαιούτοι να λάβει 
οποιεσδήποτε αποδοχές ή αποζήμίωση για το χρόνο από 
την απόλυσή του έως την επαναπρόσληψη σύμφωνα με τη 
ρητή διάταξη του δευτέρου εδαφίου της παρ. 6 του άρ¬ 
θρου 25 του Ν. 2190/94 και καταλαμβάνει μία (1) προσω¬ 
ποπαγή θέση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 1996 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

ΝΙΚΟΛΑΟΣ ΚΟΥΡΗΣ ΑΛΕΞ. ΠΑΠΑΔΟΠΟΥΛΟΣ 

-♦- 

Αριθ. 330505 (3) 

Καθορισμός προϋποθέσεων χρησιμοποιήσεως της ένδει- 

ξης «Τοπικός Οίνος Στερεός Ελλάδας» ως περιγραφι¬ 
κού στοιχείου οίνων. 

ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του Ν.Δ/τος 243/1969 «περί βελτιώοεως και προ¬ 
στασίας της αμπελουργικής παραγωγής, όπως τροποποι¬ 
ήθηκε με το Ν. 427/1976 «περί αντικαταστάσεοος, ου- 
μπληρώοεως και καταργήσεοος ενίων διατάξεων του Ν.Δ/ 
τος, 243/1969 και ιδιαίτερα τις διατάξεις των άρθρων 4 
και 5 αυτού». 

β) Του Ν. 992/1979 «περί οργανώσεως των διοικητικών 
υπηρεσιών δια την εφαρμογήν της συνθήκης προσχωρή- 


σεως της Ελλάδας εις τας Ευρωπαϊκός Κοινότητας και 
ρυθμίοεως συναφών θεσμικών και οργανωτικών θεμάτων 
και ιδιαίτερα το άρθρο 22 αυτού καθώς και των Ν. 1388/ 
1983 «περί εφαρμογής του Κοινοτικού δικαίου» και Ν. 
1440/1984. 

γ) Του άρθρου 72 του Κανονισμού (ΕΟΚ) αριθ. 822/87 
«για την κοινή οργάνωση της αμπελοοινικης αγοράς». 

δ) Του Κανονισμού (ΕΟΚ) αριθ. 2392/89 «περί των γενι¬ 
κών κανόνων για την περιγραφή και την παρουοίααοη οί¬ 
νων και γλευκών σταφυλής». 

ε) Του Κανονισμού (ΕΟΚ) αριθ. 3201/90 «περί των λε¬ 
πτομερειών εφαρμογής για τον χαρακτηρισμό και την πα- 
ρουσίαααση οίνων και γλευκών σταφυλής». 

στ) Της κοινής Υπουργικής απόφασης αριθ. 267753/ 

1899/ 8.3.1988 «γενικοί κανόνες χρήσης του όρου «Τοπι¬ 
κός οίνος» ως περιγραφικού στοιχείου επιτραπέζιων οί¬ 
νων» όπως αυτή τροποποιήθηκε από τις αποφάσεις αριθ. 
395777/ 5.12.1990. 411421/ 6.10.1993 και 420984/ 
11.11.1994. 

2. Την υπ’ αριθ. 279972/5.2.1996 ΦΕΚ 95 τ. Β' κοινή 
Απόφασή του Πρωθυπουργού και του Υπουργού Γεωργίας 
«Ανάθεση αρμοδιοτήτων στους Υφυπουργούς Γεωργίας 
Αλέξανδρο Μπαλτά και Απόστολο Φωτιάδή». 

3. Την σχετική αίτηση ενδιαφερομένου φορέα για την 
παραγωγή και διάθεση στην κατανάλωση οίνων με την πε¬ 
ριγραφική ένδειξη «Τοπικός Οίνος Στερεός Ελλάδας». 

4. Τη γνωμοδότηση της ΚΕΠΟ αριθ. 45/19.4.1996 για 
το ανωτέρω αίτημα. 

5. Την ανάγκη να καθοριστούν οι λεπτομέρειες παρα¬ 
γωγής των οίνων που δύναται να περιγράφονται με την έν¬ 
δειξη «Τοπικός Οίνος Στερεός Ελλάδας». 

6. Το γεγονός ότι από την εφαρμογή των διατάξεων της 
παρούσας απόφασης δεν προκαλείται δαπάνη σε βάρος 
του τακτικού Προϋπολογισμού, αποφασίζουμε: 

Το δικαίωμα χρήσης του όρου «Τοπικός Οίνος Στερεός 
Ελλάδος» ανσγνωρίζεται για τους Επιτραπέζιους Οίνους 
που παράγονται στην Στερεά Ελλάδα, σύμφωνα με τις δια¬ 
τάξεις των άρθρων 1, 3, 4 και 6 της κοινής Υπουργικής 
απόφασης 267753/1899/8.3.1988 και τις προϋποθέσεις 
που καθορίζονται με την παρούσα απόφαση. 

1. Η ένδειξη «Τοπικός Οίνος Στερεός Ελλάδας» μπορεί 
να χρησιμοποιηθεί για την περιγραφή λευκών ξηρών, ερυ¬ 
θρωπών (ροζέ) ξηρών και ερυθρών ξηρών οίνων: 

α) που έχουν το δικαίωμα χρήσης του όρου «Τοπικός οί¬ 
νος» σε συνδυασμό με γεωγραφική ένδειξη Νομσύ, επαρ¬ 
χίας ή αμπελουργικής ζώνης της Στερεός Ελλάδας, για 
λευκούς, ερυθρωπούς (ροζέ) και ερυθρούς ξηρούς οίνους 
αντίστοιχα. 

β) που προέρχονται από ανάμιξη τοπικών οίνων της 
προηγούμενης περίπτωσης α) εφόσον η ανάμιξη γίνεται 
στο χώρο της Στερεός Ελλάδας, στο στάδιο της παραγω¬ 
γής ή της εμπορίας. 

γ) που παράγονται από ανάμιξη τοπικών οίνων της περί¬ 
πτωσης α) με οίνους που προέρχονται από αμπελουργικές 
ζώνες παραγωγής οίνων ονομασίες προέλευσης ανωτέ- 
ρας ποιότητας (Ο.Π.Α.Π.) της Στερεός Ελλάδας, εφόσον 
η ανάμιξη γίνεται στο χώρο της Στερεός Ελλάδας, στο 
στάδιο της παραγωγής ή της εμπορίας. Η συμμετοχή των 

οίνων ΟΠΑΠ πρέπει να είναι μικρότερη του 70% κατ' 
όγκο. 

2. Η παραγωγή των οίνων πρέπει να γίνεται σε οινο¬ 
ποιεία που διαθέτουν σύγχρονες εγκαταστάσεις οινοποί¬ 
ησης η αλκοολική ζύμωση θα γίνεται σε θερμοκρασίες μι¬ 
κρότερες των 20“0, και θα εφαρμόζεται η κλασσική μέθο¬ 
δος λευκής, ερυθρωπής (ροζέ) και ερυθρός οινοποίησης 
αντίστοιχα. 

3.0 κτηθείς αλκοολικός τίτλος των λευκών και ερυθρω¬ 
πών (ροζέ) τοπικών οίνων, που φέρονται στην κατανά¬ 
λωση, πρέπει να είναι μεγαλύτερος από 11% νοί-, και των 
ερυθρών μεγαλύτερος από 11,5% νΟί.. 

4. Η μεταφορά των σταφυλιών από τον αμπελώνα σε οι¬ 
νοποιείο, στην περίπτο>ση 1 γ, πρέπει να γίνεται σε τελάρα 
χωρητικότητας μέχρι 25 χιλιογράμμων σταφυλιών. 

Ως προς τη διαδικασία παραγωγής, τα περιγραφόμενα 
στοιχεία στην ετικέτα και τον έλεγχο της παραγωγής, 
ισχύουν οι διατάξεις της κοινής Υπουργικής απόφασης 
267753/1899/88 και ειδικότερα τα άρθρα 10 και 11 αυ- 
τής. 

Για θέματα που δεν ρυθμίζονται με την παρούσα από¬ 
φασή μας, έχουν παράλληλη εφαρμογή οι γενικές και ειδι¬ 
κές διατάξεις της Εθνικής και Ευρωπαϊκής Ένωσης αμπε- 
λοοινικής Νομοθεσίας, 

Η απόφαση αυτή να δημοσιευθεί στην Εφημερίδα της 
Κυβερνήσεο>ς. 

Αθήνα, 24 Ν/Ιαΐου 1996 

ο ΥΦΥΠΟΥΡΓΟΣ 

ΑΛΕΞ. ΜΠΑΛΤΑΣ 
-♦- 

Αριθ. Υ4α/9888/95 (4) 

Μετατροπή θέσης κλάδου γιατρών ΕΣΥ στο Γενικό Νο¬ 
μαρχιακό Νοσοκομείο Χαλκίδας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ & ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 1 του άρθρου 25 του Ν. 
1397/83 (ΦΕΚ 143/Α/83). 

2. Τις διατάξεις των άρθρων 56 και 64 του Ν. 2071/92. 
(ΦΕΚ 123/Α/92), όπως συμπληρώθηκαν με τα άρθρα 4 
και 8 (παρ. 5) του Ν. 2194/94 (ΦΕΚ 34/Α/94). 

3. Τις διατάξεις του άρθρου 27 του Ν. 2081/92 (ΦΕΚ 
154/Α/92) με τις οποίες προστέθηκε στο Ν. 1558/85 νέο 
άρθρο 29Α και το γεγονός ότι με την παρούσα απόφαση 
δεν προκαλείται επιπλέον δαπάνη σε βάρος του Κρατικού 
Προϋπολογισμού. 

4. Την αριθ. ΔΥ3α/οικ. 158/96 (ΦΕΚ 59/Β/96) Από¬ 
φαση του Πρωθυπουργού και του Υπουργού Υγείας και 
Πρόνοιας «Ανάθεση Αρμοδιοτήτων στους Υφυπουργούς 
Υγείας και Πρόνοιας Φρ. Παπαδέλλη και θεόδ. Κο- 
τσώνη. 

5. Το Προεδρικό Διάταγμα υπ’ αριθ. 55/1996 «περιορι¬ 
σμός συναρμοδιοτήτων κατά την έκδοση διοικητικών πρά¬ 
ξεων*» (ΦΕΚ 48Α/14.3.1996). 

6. Την αριθ. 23/20.9.1995 απόφαση του Δ,Σ. του Γ ενι¬ 
κού Νομ/κού Νοσ/μείου Χαλκίδας, αποφασίζουμε: 


1. Η μία (1) κενή θέση κλάδου γιατρών ΕΣΥ ειδικότητας 
Μικροβιολογίας και βαθμού Επιμελητή Β’ που έχει συστα- 
θεί με την αριθ. Α3β/οικ. 7070/84 (ΦΕΚ 382/Β/84) κοινή 
Υπουργική Απόφαση, στο Νοσ. Χαλκίδας, μετατρέπεται 
με την παρούσα σε θέση ειδικότητας Ορθοπεδικής και 
βαθμού Επιμελητή Β’ στο ίδιο Νοσ/μεΙο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 1996 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΑΛ. ΠΑΠΑΔΟΠΟΥΛΟΣ ΦΡ. ΠΑΠΑΔΕΛΛΗΣ 

♦- 

Αριθ. ΔΥ5α/7131 (5) 

Μεταφορά Ταμειακής Διαχείρισης. 

• Ο ΥΠΟΥΡΓΟΣ 

ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) Του Π.Δ. της 20.1.1932 «περί διαχειρίσεως Νομικών 
Προσώπων υπό της Τραπέζης της Ελλάδος». 

β) Του Α.Ν. 1611/50 «περί καταθέσεων ΝΠΔΔ και 
Ασφαλιστικών Ταμείων» όπως τροποποιήθηκε και συ¬ 
μπληρώθηκε με τα Ν.Δ. 2999/54 και 3856/58. 

γ) Του Ν. 1907/17.10.1990 άρθρο 13. 

2. Η αριθ. 38/17.12.1990 εγκύκλιος της Τράπεζας της 
Ελλάδος και το αριθ. 53/4.3.1991 έγγραφό της. 

3. Το αριθ. 3835/96 έγγραφο του Νομαρχιακού Γ ενικού 
Νοσοκομείου Κομοτηνής με την αριθ. 171/96 απόφαση 
του Δ.Σ. του Νοσοκομείου, αποφασίζουμε: 

Εγκρίνουμε τη μεταφορά της Ταμειακής Διαχείρισης 
του Νομαρχιακού Γενικού Νοσοκομείου Κομοτηνής «ΣΙ- 
ΣΜΑΝΟΓΛΕΙΟ» από την Τράπεζα Μακεδονίας - Θράκης 
Κομοτηνής στην Τράπεζα Κρήτης σύμφωνα με τις διατά¬ 
ξεις και τις προϋποθέσεις που ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουνίου 1996 

ο ΥΠΟΥΡΓΟΣ 

ΑΝΑΣΤ. ΠΕΠΟΝΗΣ 
-♦- 

Αριθ. 7001/2/622 (6) 

Ανακαθορισμός τοπικής αρμοδιότητας του Αστυνομικού 
Σταθμού Άγρας Λέσβου. 

Ο ΑΡΧΗΓΟΣ 

ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 6 του 
Ν. 1481/1984 «Οργανισμός Υπουργείου Δημόσιας Τά¬ 
ξης» (Α’ 152), όπως το τελευταίο άρθρο αντικαταστάθηκε 
με το άρθρο 1 παρ. 1 του Ν. 1590/1986 (Α’ 49). 

2. Τις διατάξεις του άρθρου 29Α του Ν. 1558/1985 

«Κυβέρνησης και Κυβερνητικά Όργανα» (Α’ 137), το 
οποίο προστέθηκε με το άρθρο 27 του Ν. 2081/1992 (Α’ 
154). 

3. Τις διατάξεις του Π.Δ. 137/1986 «Συγκρότηση της 
Γενικής Γραμματείας Δημόσιας Τάξης σε Υπουργείο Δη¬ 
μόσιας Τάξης» (Α’ 51). 

4. Τις διατάξεις του άρθρου 1 Κεφάλαιο Β' παρ. 23 και 
25 της 7004/3/12-νζ' από 30.4.1996 απόφασης του 
Υπουργού Δημόσιας Τάξης «Μεταβίβαση αρμοδιοτήτων 
στο Γενικό Γραμματέα, τον Αρχηγό της Ελληνικής Αστυ¬ 
νομίας, τους Προϊσταμένους των Κλάδων και άλλα όργανα 
του Υπουργείου Δημόσιας Τάξης (Β’ - 320/8.5.1996). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1. 

Τοπική αρμοδιότητα 

Ανακαθορίζεται η τοπική αρμοδιότητα του Αστυνομικού 


Άγρας, που υπάγεται διοικητικά στο Αστυνομικό Τμήμα 
Αντίσσης της Αστυνομικής Διεύθυνσης Λέσβου, ως ακο¬ 
λούθως: 

Έδρα: Άγρα. 

Περιφέρεια: (Αποθήκαι, Άγιος Γεώργιος «νησίς»), Με- 
σοπόταμος (Ταβάρι). 

Αρθρο 2. 

Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 1996 
Ο Αρχηγός 

ΑΘΑΝΑΣΙΟΣ ΒΑΣΙΛΟΠΟΥΛΟΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 · ΑΘΗΝΑ 104 32 · ΤΕ1-ΕΧ 223211 ΥΡΕΤ · ΡΑΧ 52 34 312 | 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληοοφοοΐες δημοσιευμάτων Α.Ε.-Ε.Π.Ε 5225761 

5230841 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.Ε.Κ. 

Φωτοαντίγροφα παλαιών Φ.Ε.Κ. 524ϋΤ4ΐ 

Βιβλιοθήκη παλαιών Φ.Ε.Κ. 5248188 

Οδηγίες '/ια δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423855 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ 4136402 

Νικήτα β-θ Τ.Κ. 185 31 4171307 

ΠΑΤΡΑ . (Οβί) 271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Δκιικητήριο Τ.Κ. 454 44 (0651) 21901 

ΚΟΜΟΤΗΝΗ (0δ31) 22637 

Δημοκρατίας 1 Τ.Κ. 691 00 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. 

^Φ*-ίΐϋΐρρΐΛηΓ ΤΗΓ ΚΥΒΕΡΝΗΣΕΩΣ - Από 1 6 σελίδες και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προυπολογισνού 
2531 

Κ.Α.Ε εοάδου ικιέρ 

ΤΑΠΕΤ 3512 

Α' (Νόμοι. Π.Δ., Σομβόσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλι^λων) 

Δ’ (Απαλλοτριώσεις, πολεοδομία κτλ.) 

Αναπτυζιακάν Πράξεβν (Τ.Α.Π.Σ.) 
μ η Α Α (Διορισμοί κτλ. προσωπικού ΝΠΔΔ) 

Παράρτημα (Πίνακες εππυχάντων διαγωνισμών) 

Δελτίο Βιομηχανικής Ιδιοκτηοίας (Δ.Ε.3.1.) 

Ανντύτου Βδικού Δικαστηρίου (Α.Ε.Δ.) 

ΑνωνύμΗν Εταιρειών Δ Ε.Π.Ε. 

ΠροκηρύξεΜν ΑΣΕ.Π. 

30.000 δρχ. 

50.000 . 

10.000 . 

50.000 · 

25.000 . 

10.000 . 

5.000 - 

10.000 ^ 

3.000 · 

150.000 . 

10,000 - 

1.500 δρχ. 

2.500 - 

500 · 

2.500 . 

1-250 . 

500 . 

250 . 

500 · 

150 . 

7.500 - 

500 · 

1 1 ΠΑ ΟΛΑ ΤΑ ΤΕΥΧΗ ΕΚΤΟΣ ΑΕ. Δ ΕΠ.Ε. 120.(Χ30 · 

β.οοο · 

• Οι συνδρομές του εσωτερικού προπληρώνονται στα Δημόσια Ταμεία που δίδουν αποί^ά είσπραξης (δητλότυπο) το 
ΟΠΟΙΟ με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

• Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

• Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα απά το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

• Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαξί με νΟ ποσό της συνδρομής. 

• Οι Δήμοι και« Κοινότητες πληρώνουν το μισό χρημαπκό ποσό της συνδρομής και ολόκληρο το ποσό υπέρ του ΤΑΠΕΤ. 

• Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρό- 
φονται συνδρομητές για μικρότερο χρονικό διάστημά. 

• Η εγγραφή ή ανανέωση της συνδρομής πραγματοποιείται το αργότερο μέχρι τον Μόρτιο κάθε έτους. 

• Αντίγραφα διπλοτύπων, ταχυδρομικές εππαγές και χρηματικά γραμμάτια δεν γίνονται δεκτά. 

1 Οι μπηρφσίφς κοινού λβιτουργοΰν καθημερινά από 08.00 4«ς 13.00 


ΑΠΟ ΤΟ ΕβΝΙΚΟ ΤΥΠΟΓΡΑΦΕΙΟ 





